વણઝારાને જૉગિંગની નિયમિત આદત હતી. શરૂઆતના દિવસોમાં તેઓ બૅન્ડ-સ્ટૅન્ડ પર જૉગિંગ માટે જતા અને એક કલાક જૉગિંગ કરતા. એ પછી સિક્યૉરિટી-ઑફિસરના કહેવાથી તેમણે પોતાનું આ રૂટીન બંધ કરી દીધું. તેઓ કહે છે, ‘કુલ ત્રીસ ઑફિસરો તહેનાત હોય છે. એ બધા મારા કારણે હેરાન થાય એવું મારે ન કરવું જોઈએ એવું મને લાગ્યું એટલે હવે ઘરની ટેરેસ પર વૉક કરીને ચલાવી લઉં છું. આ ઉપરાંત મેડિટેશન, યોગ અને કેટલીક રૂટીન એક્સરસાઇઝ કરીને મારી ફિટનેસ અકબંધ રાખું છું.’